અમદાવાદઃ શહેરના જુદા જુદા વિસ્તારમાં અાત્મહત્યાના ત્રણ બનાવ બન્યા છે. જેમાં બે વ્યક્તિએ ગળાફાંસો ખાઈ અાત્મહત્યા કરી હતી જ્યારે એક યુવતીએ એસિડ પી લઈ જીવન ટૂંકાવ્યું હતું. અા અંગેની વિગત એવી છે કે બાપુનગરમાં સ્ટેડિયમ પાસે અાવેલ અાનંદ ફ્લેટ ખાતે રહેતા કમલેશ પરષોત્તમભાઈ પરમાર નામના યુવાને અગમ્ય કારણસર સાંજના સુમારે પોતાના ઘરમાં જ છતના હુકમાં દુપટ્ટો બાંધી ગળાફાંસો ખાઈ અાત્મહત્યા કરી હતી. જ્યારે નિકોલમાં ગંગોત્રી સર્કલ પાસે અાવેલ દેવનંદન રેસીડેન્સી ખાતે રહેતી હિરલ હરેશભાઈ ચૌહાણ નામની ૨૨ વર્ષની યુવતીએ પણ રાતના ૯ વાગ્યાના સુમારે પોતાના ઘરમાં જ પંખા સાથે સાડી બાંધી ગળાફાંસો ખાઈ અાત્મહત્યા કરી હતી. બનાવની જાણ થતાં પોલીસે તાત્કાલીક પહોચી જઈ બંને લાશને પીએમ માટે સરકારી હોસ્પિટલ ખાતે મોકલી અાપી સઘન તપાસ શરૂ કરી છે. અાપઘાત કરવા પાછળનું ચોક્કસ કારણ જાણવા મળ્યું નથી. અા ઉપરાંત ચાંદખેડા વિસ્તારમાં તેજેન્દ્રનગર વિભાગ-૭ ખાતે રહેતી સંગીતા નિલેષભાઈ ચાવડા નામની ૨૫ વર્ષીય યુવતીએ અંગત કારણસર બપોરના સુમારે પોતાના ઘરમાં જ એસિડ પી લેતા તેને ગંભીર હાલતમાં સિવિલ હોસ્પિટલ ખાતે સારવાર માટે ખસેડવામાં અાવી હતી. જ્યાં સારવાર દરમિયાન તેનું મોત થયું હતું. પોલીસે અા અંગે ગુના દાખલ કરી અાગળની કાર્યવાહી હાથ ધરી છે.